Иван Бунин
Каменен идол

Превод от руски: Кирил Кадийски, 2003

chitanka.info

Корава, сгърчена от зной трева.

Степта — безкрайна, в синкаво сияние.

Пак череп — конска бялната глава,

пак идол — каменно ваяние.

И как са сънни плоските черти.

И колко първобитно-грубо тяло.

Но аз стоя, боя се аз… А ти

усмихваш ми се някак вяло.

Изчадие на древните тъми!

Не ти ли гръмовержец бе, не ти ли?

Не Бог, не Бог ни е създал. Сами

от страх сме богове творили.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.